amanoisuno/poetBack huggingface dataset:
送水部張郎中彥回宰洛陽 鄭谷 
何遜蘭休握，陶潛柳正垂。官清真塞詔，事簡好吟詩。春漏懷丹闕，涼船泛碧伊。已虛西閣位，朝夕鳳書追。
贈咸陽王主簿 鄭穀 
可愛咸陽王主簿，窮經盡到昔賢心。登科未足酬多學，我來賒酒相留宿，聽我披衣看雪吟。
松 鄭穀 
下視垂楊拂路塵，雙峰石上覆苔文。濃霜滿徑無紅葉，那堪寂寞悲風起，千樹深藏李白墳。
梅 鄭谷 
江國正寒春信穩，嶺頭枝上雪飄飄。何言落處堪惆悵，離人南去腸應斷，片片隨鞭過楚橋。
鶴 鄭穀 
一自王喬放自由，俗人行處懶回頭。睡輕旋覺松花墮，應嫌白鷺無仙骨，長伴漁翁宿葦洲。
重陽夜旅懷 鄭谷 
強插黃花三兩枝，還圖一醉浸愁眉。半床斜月醉醒後，惆悵多於未醉時。
壬戌西幸後 鄭谷 
武德門前顥氣新，雪融鴛瓦土膏春。夜來夢到宣麻處，草沒龍墀不見人。
多虞 鄭谷 
多虞難住人稀處，近耗渾無戰罷棋。向闕歸山俱未得，且沽春酒且吟詩。
短褐 鄭穀 
閑披短褐杖山藤，頭不是僧心是僧。坐睡覺來清夜半，芭蕉影動道場燈。
曲江紅杏 鄭谷 
遮莫江頭柳色遮，日濃鶯睡一枝斜。女郎折得殷勤看，道是春風及第花。
折得梅 鄭谷 
寒步江村折得梅，孤香不肯待春催。滿枝儘是愁人淚，莫殢朝來露濕來。
牡丹 鄭穀 
畫堂簾卷張清宴，含香帶霧情無限。春風愛惜未放開，柘枝鼓振紅英綻。
寂寞 鄭谷 
江郡人稀便是村，踏青天氣欲黃昏。春愁不破還成醉，衣上淚痕和酒痕。
亂後灞上 鄭谷 
柳絲牽水杏房紅，煙岸人稀草色中。日暮一行高鳥處，依稀合是望春宮。
長門怨二首 鄭穀 
閑把羅衣泣鳳凰，先朝曾教舞霓裳。春來卻羨庭花落，得逐晴風出禁牆。流水君恩共不回，杏花爭忍掃成堆。殘春未必多煙雨，淚滴閑階長綠苔。
郊野戲題 鄭穀 
竹巷溪橋天氣涼，荷開稻熟村酒香。唯憂野叟相回避，莫道儂家是漢郎。
宗人惠四藥 鄭谷 
宗人忽惠西山藥，四味清新香助茶。爽得心神便騎鶴，何須燒得白朱砂。
題張衡廟 鄭穀 
遠俗只憑淫祀切，多年平子固悠悠。江煙日午無簫鼓，直到如今詠四愁。
山鳥 鄭穀 
驚飛失勢粉牆高，好個聲音好羽毛。小婢不須催柘彈，且從枝上吃櫻桃。
黯然 鄭穀 
搢紳奔避複淪亡，消息春來到水鄉。屈指故人能幾許，月明花好更悲涼。
借薛尚書集 鄭穀 
江天冬暖似花時，上國音塵杳未知。正被蟲聲喧老耳，今君又借薛能詩。
小北廳閑題 鄭谷 
冷曹孤宦本相宜，山在牆南落照時。洗竹澆莎足公事，一來贏寫一聯詩。
菊 鄭穀 
日日池邊載酒行，黃昏猶自繞黃英。重陽過後頻來此，甚覺多情勝薄情。
贈楊夔二首 鄭穀 
散賦冗書高且奇，百篇仍有百篇詩。江湖休灑春風淚，十軸香于一桂枝。時無韓柳道難窮，也覺天公不至公。看取年年金榜上，幾人才氣似揚雄。